tomron87/hebrew-wikipedia-sentences-corpus huggingface dataset:
הגרסה דורגה במקום הראשון במצעדים בבריטניה, גרמניה, שוודיה, שווייץ, נורווגיה, אוסטריה, ובמצעד אירופה הוט 100, בעוד שבארצות הברית הגיע רק למקום ה-25 בבילבורד הוט 100.
2024: גרסת להקת Rednex זכתה לתחייה מחודשת וליותר מ־3 מיליארד השמעות ביוטיוב תוך חודש אחד, בעקבות טרנד בטיקטוק שנולד עם סרטון ויראלי בו נגיס עוף שר את השיר.
הביטוי "cotton-eyed" מקורו במונח עממי שייתכן ומתייחס למספר מצבים:
השפעת אלכוהול: שיכרות מ"מונשיין" , או עיוורון משתיית מתנול, הגורמים לעיניים להפוך לבנות חלביות.
מאפיינים פיזיים: אדם שחור עם עיניים כחולות בהירות מאוד, או ניגוד של גוון עור כהה של אנשים שחורים מסביב לעיניהם הלבנות, או בהקשר גזעני למילה "כותנה", כורים מכוסים בעפר שחור למעט עיניהם הלבנות,
מצבים רפואיים: עיניים שהפכו לבנות חלביות כתוצאה מזיהומים חיידקיים כמו גרענת או עגבת, קטרקט או גלאוקומה.
Cradle of Filth (תעתיק: קריידל אוף פילת', פירוש: "עריסת הזוהמה") היא להקת מטאל קיצוני בריטית שהוקמה בסאפוק בשנת 1991. הלהקה החלה את דרכה כלהקת בלאק מטאל ודת' מטאל, אך בהמשך התפתחה לכיוון של מטאל גותי ומטאל סימפוני.
את הריפים המהירים מתבלת הלהקה במלודיות קלאסיות וקלידים, ולעיתים מנגנת קטעים שלמים של מוזיקה קלאסית/גותית.
הלהקה החלה את דרכה בשנת 1991 בהרכב שכלל את דני פילת' (סולן), פאול ריאן (גיטריסט), ג'ון ריצ'רדס (בסיסט) ודרן וייט (מתופף).
לאחר הצטרפותו של רובין "גרייבס" מארק איגלסטון כגיטריסט נוסף בשנת 1992, הם הוציאו את הדמו הראשון שלהם "Invoking The Unclean".
הלהקה המשיכה להוציא לאור אלבומים מדי שנה, ללא הצלחה מסחרית.
בשנת 1998 יצא האלבום "Cruelty And The Beast", אלבום קונספט על אליזבת באת'ורי, וגרם ללהקה להצליח מאוד באירופה ובמיוחד בבריטניה.
לאחר שנתיים הוציאה הלהקה אלבום חדש בשם "From The Cradle To Enslave", שגם הוא הצליח מאוד ונתן להם פרסום רב.
מהשיר "From The Cradle To Enslave" שבאלבום זה הוסרט קליפ שהגיע לכותרות בבריטניה, אך רובו צונזר בגלל דברים לא הולמים כגון עירום מלא ודם.
הלהקה עשתה בנוסף סרט אימה-אירוטי-פסיכדלי בשם "Cradle Of Fear" שתיאר את חייו של רוצח בדם קר.
בשנת 2000 יצא האלבום מדין (Midian) עם השיר Lord abortion שנאסר לשידור והסינגל המצליח Her ghost in the fog המתאר נקמה של בעל שאשתו נאנסה שהוא כולא את האנסים בכנסייה ומעלה אותה באש.
מאוחר יותר יצא קאבר שלהם לשיר של סיסטרס אוף מרסי.
ב-2003, אחרי הופעתם בפסטיבל Ozzfest, הוציאו חברי הלהקה את האלבום "Damnation And A Day" שגם הוא הצליח מאוד ומכר הרבה עותקים ברחבי אירופה ויפן.
ב-2004 הם הוציאו את האלבום "Nymphetamine".
בשנת 2006 הלהקה הוציאה את האלבום "Thornography".
אלבומם משנת 2008 "Godspeed on the Devil's Thunder", כמו גם "Darkly, Darkly, Venus Aversa" מ-2010, הם אלבומי קונספט העוסקים ברוצח הסדרתי מן המאה ה-15 ז'ילס דה רייס.
דניאל לויד דייבי (דני פילת') (Dani Filth Daniel Lloyd Davey) - שירה
מרטין שקרופקה (Martin Škaroupka) - תופים, קלידים
דניאל פירת' (Daniel Firth) - גיטרה בס
ריצ'רד שאו (Richard Shaw) - גיטרה
מארק "אשוק" שמרדה (Marek 'Ashok' Šmerda) - גיטרה
אנאבל איראטני (Anabelle Iratni) - קלידים, שירה נשית, לירה
ג'יאן פיירס (Gian Pyres) - גיטריסט
בריאן היפ (Brian Hipp) - גיטריסט
סטיוארט אנסטיס (Stuart Anstis) - גיטריסט
פול ריאן (Paul Ryan) - גיטריסט
ג'רד דמטר (Jared Demeter) - גיטריסט
ג'ף אקרס (Jeff Acres) - גיטריסט
ג'ון ריצ'רד (John Richard) - באסיסט
רובין איגלסטון (Robin Eaglestone) - באסיסט
בנג'מין ריאן (Benjamin Ryan) - קלידן
לס "לקטר" סמית' (Les "Lecter" Smith) - קלידן
דמיאן גריגורי (Damien Gregori) - קלידן
מארק ניובי-רובסון (Mark Newby-Robson) - קלידן
דארן ווייט (Darren White) - מתופף
וואס סארגינסון (Was Sarginson) - מתופף
דייב הירשהיימר (Dave Hirschheimer) - מתופף
ניקולאס האוורד בארקר (Nicholas Howard Barker) - מתופף
אדריאן ארלנדסון (Adrian Erlandsson) - מתופף
סארה ג'יזבל דווה (Sarah Jezebel Deva) - סולנית רקע
פול אלנדר (Paul Allender) - גיטריסט
ג'יימס מק'קילבוי (James McKillboy) - גיטריסט
דייב פייבוס (Dave Pybus) - באסיסט
אשלי הלילון (Ashley Ellyllon) - סולנית רקע + קלידים
Countdown to Extinction (בעברית: הספירה להכחדה) הוא אלבום האולפן החמישי של להקת הת'ראש מטאל האמריקאית מגאדת', שיצא לאור ב-14 ביולי 1992 דרך חברת התקליטים קפיטול רקורדס.
זו הייתה גרסת האולפן השנייה של הלהקה שכללה את ההרכב ה"קלאסי" של מגאדת' המכיל את דייב מאסטיין, מרטי פרידמן, דייוויד אלפסון וניק מנזה, כאשר כולם תרמו לכתיבת השירים באלבום.
האלבום כולל כמה מהשירים הידועים ביותר של הלהקה כמו "Symphony of Destruction", "Sweating Bullets" ו-"Skin o' My Teeth", שזכו להצלחה משמעותית במצעדים והותירו חותם מוזיקלי רב.
בניגוד לאלבומים קודמים יותר של הלהקה, Countdown to Extinction נוקט בסגנון יותר הבי מטאל (סגנון שגם יעבור לאלבומים אחרים של הלהקה).
בגלל שינויים משמעותיים בהשוואה לאלבומם הרביעי והפופולרי Rust in Peace, האלבום היה יותר מלודי ופחות רועש וכבד, ופתוח לקבלת קהל מאזינים רחב יותר.
הרבה מאוד ממעריצי הלהקה האדוקים ראו בזאת סימן להתמסחרות.
Countdown to Extinction קיבל ביקורות חיוביות ממבקרי מוזיקה, שציינו את המילים בעלות האוריינטציה הפוליטית והסאונד הפשוט בהשוואה לאלבום הקודם שלהם.
האלבום נכנס לבילבורד 200 במקום השני, המיקום הגבוה ביותר של הלהקה אי פעם.
בסופו של דבר הגיע האלבום למעמד פלטינה כפולה והפך לאלבומם המצליח ביותר מבחינה מסחרית.
האלבום היה מועמד לפרס גראמי לביצוע המטאל הטוב ביותר בטקס פרסי גראמי בשנת 1993, בעוד שיר הנושא של האלבום זכה בפרס ג'נסיס של החברה ההומנית האמריקאית על העלאת המודעות לנושאים הקשורים לזכויות בעלי חיים.
בשנת 2012, לציון 20 שנה לאלבום, יצאה מגאדת' לסיבוב הופעות לציון 20 שנה לאלבום, שם ניגנה את האלבום בשלמותו.
בנוסף, בנובמבר 2012 יצאה מהדורה מיוחדת לציון 20 שנה לאלבום, ובספטמבר 2013 יצא אלבום הופעה חיה הכולל ביצוע של האלבום המלא.
האלבום יצא במהדורה מחודשת בשנת 2004 בעיבוד סאונד מחודש ובתוספת שירים.
Countdown to Extinction הוא אלבום האולפן החמישי של מגאדת', והשני שכולל את ההרכב של דייב מאסטיין, מרטי פרידמן, דייוויד אלפסון וניק מנזה.
בריאיון לבילבורד באותה תקופה, הודה מאסטיין כי פיטר את חברי הלהקה לשעבר צ'אק באלר וג'ף יאנג משום שהתנגדו לתחנוניו לפנות לייעוץ שיקומי.
הוא הוסיף כי היה זה "הישג גדול" שכל ארבעת חברי מגאדת' תרמו חומרים לאלבום, בניגוד לאלבומיהם הקודמים שהיו "כמעט כולם מאסטיין".
מאסטיין גם חשף כי למפיק מקס נורמן הייתה תרומה משמעותית לאלבום בכך שהציע "הרבה הצעות והרבה רעיונות אמנותיים נהדרים".
עם זאת, נורמן האשים מאוחר יותר את מאסטיין בניסיון לגנוב ממנו קרדיט.
הגיטריסט מרטי פרידמן אמר שבניגוד ל-Rust in Peace, יצירת האלבום הייתה "שונה לחלוטין".
הוא הוסיף כי הלהקה שינתה את השירים "מיליון פעמים" לפני שהקליטה אותם בדמו ונכנסה לאולפן.
המוזיקה ל-Countdown to Extinction נכתבה בשני סשנים שונים.
הסשן הראשון נערך לאחר סיום סיבוב ההופעות Clash of the Titans, ואילו הסשן השני התקיים לאחר הפסקה של חודש, בסתיו 1991. האלבום הוקלט במחצית הראשונה של 1992, כאשר התרחשו מהומות רודני קינג.
אירועים אלה השפיעו לרעה על תהליך ההקלטות, שכן הלהקה נאלצה לעזוב את האולפן כל לילה בשעה שש בגלל העוצר שהוטל.
דייב מאסטיין שיתף את החוויה שלו: "אין דבר גרוע יותר מאשר לקבל רגע יצירתי ואתה צריך לעזוב.
זה היה כמו פעמון בית ספר מצלצל".
האלבום הופק על ידי מאסטיין ומקס נורמן באנטרפרייז בברבנק, קליפורניה, בעוד המיקס הועבר על ידי נורמן בעזרתו של פרד קלי.
בהתייחסו לתהליך ההקלטה, אמר מאסטיין כי Countdown to Extinction "היה אחד מאותם אלבומים שבהם הכל ירה על כל 12 הצילינדרים ואתה פשוט יודע את זה".
הוא גם אמר שלא לקח ללהקה הרבה זמן להקליט את האלבום כי "היה הרבה יותר קל להקליט אלבומים אז כי הלחץ לא היה כל כך קשה".
בעקבות פריצת הדרך של מטאליקה למיינסטרים ב-1991 עם הצלחת אלבומם הנושא את שמם, בו הם אימצו סגנון מסחרי יותר, מאסטיין החליט ללכת בעקבותיהם, אם כי המוזיקה נשארה פרפקציוניסטית מבחינה טכנית כמו האלבומים הקודמים שלהם.
המתופף ניק מנזה הסביר: "מטאליקה בהחלט פתחה את הדלתות ללהקות אחרות לעבור.
ברור שאנחנו הלהקה הבאה שתעבור דרך הדלת הזאת".
מבחינה מוזיקלית, Countdown to Extinction ראה את מגאדת' מתחילים לשלב יותר מלודיה ומקצבים בינוניים בצליל המסורתי שלהם.
הבסיסט דייוויד אלפסון ציין כי מטרת הלהקה הייתה "ליצור מוזיקה שיש בה יותר גרוב", תוך ניצול סגנון הנגינה המלודי בו השתמש פרידמן, ובסיוע נוסף של המפיק נורמן.
הסופר תומאס הריסון כתב כי עם אלבום זה, המוזיקה של מגאדת' הפכה "וירטואוזית יותר מאשר רועשת ועשתה את הצעד הבא לקראת קבלה נרחבת".
כל השירים נכתבו והולחנו על ידי דייב מאסטיין אלא אם צוין אחרת.
דייב מאסטיין - שירה, גיטרה חשמלית
מרטי פרידמן - גיטרה חשמלית, קולות רקע
דייוויד אלפסון - גיטרה בס, קלות רקע
ניק מנזה - תופים, קולות רקע
Cowboys From Hell ("בוקרים מגיהנום") הוא אלבום האולפן החמישי של להקת המטאל האמריקאית פנטרה.
זהו האלבום הראשון שהוציאה הלהקה תחת חברת התקליטים אטקו, שהיא חברת-בת של חברת התקליטים אטלנטיק רקורדס.
האלבום יצא לאור ב-24 ביולי 1990 והיווה פריצת דרך מסחרית וציבורית מבחינת הלהקה.
הוא הוכר כאחד מאלבומי הגרוב מטאל הראשונים אי פעם.
האלבום סימן תקופה חדשה מבחינת הלהקה, מכיוון שפנטרה נטשו את סגנון הגלאם מטאל, ובמקום זאת פנו לכיוון קשוח וכבד יותר המושפע מת'ראש מטאל.
לימים סוג השירים הייחודי הזה נקרא בפי המעריצים גרוב מטאל או פוסט-ת'ראש, ופנטרה נחשבת לאחת החלוצות בסגנון זה.
רוס התרשם כל כך מביצועי הלהקה שהוא התקשר לבוס שלו באותו ערב, והציע להחתים את פנטרה בחברת התקליטים.
רוס על ההופעה:"בסוף השיר הראשון הלסת שלי הייתה על הרצפה.
הכוח הקולי של כל זה - הגישה והמוזיקליות - העיפו אותי.
בעיקרון, היית צריך להיות אידיוט כדי לא לחשוב שהם מדהימים.
כלומר, איך יכולת לראות את החבר'ה האלה ולא לחשוב 'הולי שיט!'?"חברת התקליטים אטקו רקורדס הסכימה, אך הלהקה נאלצה להמתין תקופה של שישה חודשים לפני שהחלה להקליט באולפני Pantego Sound בפנטגו, טקסס.
נורמן, שטס ליוסטון כדי לצפות בלהקה מופיעה, הסכים בתחילה לעבוד על האלבום, אך לפני תחילת ההקלטות, הוצע לו להפיק במקום זאת את אלבום הבכורה של לינץ' מוב, Wicked Sensation.
פנטרה הציעו לטרי דייט להפיק את האלבום על בסיס עבודתו עם סאונדגארדן, מטאל צ'רץ' ואוברקיל שאלבומם The Years of Decay השפיע על טון הגיטרה של דיימבאג דארל, כמו גם על המעבר של הלהקה מגלאם/הבי מטאל מסורתי לת'ראש/גרוב מטאל.
מעריצים רבים מחשיבים את האלבום כאלבום הראשון הרשמי של פנטרה, מכיוון שמהאלבום הזה והלאה הלהקה דבקה בסגנון זה ולא חזרה עוד לנגן את סגנונה הקודם.
ב-14 בספטמבר 1993 זכה האלבום במעמד אלבום זהב, וב-16 ביולי 1997 באלבום פלטינה.
שיר הנושא של האלבום הפך בין מעריציו להמנון הלהקה, והוא נתן לחברי הלהקה את כינויים - הבוקרים מגיהנום.
כמו כן, השיר "Cemetery Gates" (העוסק בנושאי דת והתמודדות עם מוות) נחשב לאחד השירים האהובים של הלהקה על ידי מעריציה, והוא משלב סגנון מוזיקה רגוע ושליו ביחד עם מקצבים כבדים ורועשים.
עטיפת האלבום מראנ את הלהקה בסלון מערבי.
במציאות, זוהי תמונה משנת 1910 של "סלון קוסמופוליטן" בטליורייד, קולורדו, עם חברי הלהקה מודבקים מעליה.
דארל מצולם במרכז מנגן בגיטרה, בעוד ויני פול עומד לימינו וסופר כסף, רקס בראון נשען על הדלפק ופיל אנסלמו נראה קופץ באוויר לשמאלו של בראון.
אנסלמו מציין כי קפץ מכיסא בר כדי לעלות גבוה באוויר וכי לקח לו בערך עשרה טייקים עד שהצלמים צילמו את התמונה בסגנון הרצוי.
רקס בראון - גיטרה בס
טרי דייט - מפיק, מהנדס, מיקסינג
פנטרה - מפיק, מהנדס, מיקסינג
מאט ליין - עוזר מהנדס
מאט גילילנד - עוזר מהנדס
האווי ויינברג - מאסטרינג אודיו
שיר הנושא של האלבום, "Cowboys From Hell", מופיע במשחק הווידאו Guitar Hero אשר יצא לקונסולת המשחקים פלייסטיישן 2. כמו כן, דורג השיר במקום ה-25 ברשימת "40 שירי המטאל הטובים ביותר" של ערוץ המוזיקה VH1.
הסולו מהשיר "Cemetery Gates" דורג בסקר קהל שערך מגזין המוזיקה Guitar World במקום ה-35 ברשימת "100 הסולואים הטובים ביותר בכל הזמנים".
הסקר פורסם בגיליון שיצא בספטמבר 1998.
האלבום דורג בסקר קהל שערך המגזין Guitar World במקום ה-11 ברשימת "100 אלבומי הגיטרה הטובים ביותר בכל הזמנים".
הסקר פורסם בגיליון שיצא באוקטובר 2006.
האתר IGN דירג את האלבום במקום ה-19 ברשימת 25 אלבומי המטאל המשפיעים בכל הזמנים.
.Cowon Systems, Inc (בעברית: קוֹוֹן מערכות) היא חברת אלקטרוניקה דרום קוריאנית שנוסדה באפריל 1995. בשנים אלה שמה החברה דגש על תחום התוכנה ובשנת 2000 הרחיבה החברה את פעילותה לתחום נגני המולטימדיה הניידים עם הצגת ה- CW100.
בשנת 2000 הרחיבה קוון את פעילותה גם לשוק האמריקאי על ידי הקמת חברת .jetAudio, Inc ששמה שונה מאוחר יותר ל- Cowon America (קוון אמריקה).
כיום החברה מתמחה במולטימדיה דיגיטלית כגון וידאו/צליל/קול דיגיטליים (Digital AV2) וטכנולוגית אינטרנט אלחוטית, בנוסף החברה עוסקת גם במערכות ניווט לרכב.
החברה שמה דגש במיוחד על התקנים דיגיטליים (נגני PMP ו-MP3) ועל תוכן דיגיטלי (VOD ,MOD, משחקי רשת תלת־ממדיים, jetAudio) בהתבסס על משולש הטכנולוגי של חומרה, תוכנה ותוכן שכן התקנים דיגיטליים ניידים משלבים בתוכם תוכנה ושירותי תוכן.
נשיא החברה, מר פארק נמקיו (Park Namkyu) שהיה מהנדס קול ניחן בשמיעה יוצאת דופן ומכונה "אוזני הזהב" בשל יכולתו להבדיל בין רמות שונות של צליל.
החברה מיצרת נגני מולטימדיה ניידים (PMP) תחת המותג Cowon ונגני מוזיקה (MP3) תחת המותג iAudio.
הנגנים מבוססים על התקן זיכרון בעל נפח גדול המבוסס על דיסק קשיח או נגנים בעלי ממדים קטנים יותר מבוססי זיכרון פלאש.
כל הנגנים תומכים בממשק USB 2.0 ומשמשים גם כהתקן אחסון נייד.
כמו כן כל הנגנים תומכים בעדכון קושחה מאתר היצרן.
כל הנגנים מצוידים במערכת לשיפור והגברת הצליל תחת רישיון BBE Sound, Inc.
לאפשרות זאת ניתן לגשת תחת תפריט JetEffect בכל הנגנים.
האפשרות כוללת: 5 או 10 ערוצי אקולייזר הניתנים להתאמה אישית, BBE לניקוי הצליל, Mach3Bass להגברת הצלילים הנמוכים, MP Enhance להשלמת צלילים חסרים בקובצי מוזיקה דחוסים, 3D Surround להגברת אפקט תלת־ממדי, Stereo Enhance להדגשת אפקט הסטראו ועוד.
נגני מולטימדיה מבוססי דיסק קשיח
נגן מולטימדיה בעל מסך מגע LCD רחב בגודל 5 אינץ' עם מעבד AMD Alchemy AU 1250 600 MHz ומערכת הפעלה Windows CE 5.0, תומך ביישומי Office, בעל יכולות אלחוטיות (Wi-Fi ו- Bluetooth) וגלישה באינטרנט.
הנגן מוצע בנפח של 40GB או 60GB.
בארצות הברית ניתן להשיג תושבת ייעודית לרכב בעלת מקלט GPS מובנה לניווט לווייני.
נגן מולטימדיה שהוא גרסה חדשה יותר לדגם Cowon A2 בעל יכולות משופרות, זמין באירופה ובארצות הברית מספטמבר 2007. מוצע עם דיסק קשיח בנפח 30GB או 60GB או 80GB.
נגן מולטימדיה המשווק בקוריאה בלבד בעל מסך LCD רחב בגודל 7 אינץ', מקלט GPS מובנה לניווט לווייני, מעבד AMD Alchemy AU 1250 600 MHz ומערכת הפעלה WinCE 5.0 עם תמיכה ביישומי Office.
נגני מוזיקה ומולטימדיה מבוססים זיכרון פלאש
נגן מולטימדיה בעל מסך מגע LCD בגודל 4.3 אינץ', מוצע בנפחים: 32GB / 16GB / 8GB.
זהו נגן הפלאש הראשון המוצע בנפח 32GB.
נגן מולטימדיה חדש ומעוצב בעל מסך מגע רחב AMOLED בגודל 3.3 אינץ', מוצע בנפחים של: 32GB / 16GB / 8GB / 4GB
נגן מוזיקה מעוצב, קטן ודק במיוחד בעל מסך LCD צבעוני בגודל 1.8 אינץ' (אינו מציג וידאו), מוצע בנפחים של: 8GB / 4GB / 2GB.
נגן מוזיקה בעל מסך LCD צבעוני בגודל 1.3 אינץ' (מציג תמונות וטקסט אך אינו מנגן וידאו) בעל עיצוב שחור בוהק הדומה ל- iAUDIO 6 עם משטח מגע אך עם זיכרון פלאש.
לנגן אורך חיי סוללה של עד 60 שעות נגינה, מוצע בנפחים של: 16GB / 8GB / 4GB.
נגן מולטימדיה קטן בעל מסך מגע LCD בגודל 2.5 אינץ', משווק בישראל בצבעים שחור ולבן בנפחים של: 16GB / 8GB / 4GB / 2GB ובעל אפשרות של הרחבת הזיכרון באמצעות כרטיס זיכרון חיצוני מסוג SD/SDHC או MMC.
הנגן מצויד במאפיינים מתקדמים יחסית כגון: חיבור ליציאה לטלוויזיה (TV-Out), רדיו FM, הקלטה מתוזמנת מהרדיו, הקלטת קול ממיקרופון מובנה או מערוץ נכנס (Line-In), תמיכה ב-16 שפות (כולל עברית מימין לשמאל), מנגן מוזיקה ווידאו, מציג תמונות וטקסט, תומך ביישומים נוספים כמו נגן פלאש, מחשבון מדעי, צייר ומשחקים.
לנגן אורך חיי סוללה של 52 שעות להאזנה למוזיקה או 10 שעות לצפייה בווידאו.
בקוריאה נמכרת גרסה המאפשרת קליטת שידורי טלוויזיה דיגיטליים בתקן DMB.
נגן מוזיקה בעיצוב של טלפון נייד עם מסך LCD צבעוני בגודל 1.3 אינץ' (מציג תמונות וטקסט אך אינו מנגן וידאו), מוצע בנפחים של: 4GB / 2GB / 1GB.
נגן מוזיקה קטן וקל במיוחד בעל מסך OLED צבעוני, ניתן לתלייה על הצוואר באמצעות תצורת אוזניות ייחודית, מוצע בנפחים של: 1GB או 2GB.
נגן מוזיקה קטן עם מסך OLED צבעוני בעל דיסק קשיח בגודל 0.85 אינץ' הראשון בעולם בנפח 4GB, הוצג לראשונה בינואר 2006.
כל התוכנות ניתנות להורדה בחינם מאתר החברה.
תוכנת מדיה סנטר לניגון קובצי וידאו ומוזיקה במחשב.
התוכנה מאפשרת המרת קובצי וידאו והמרת תקליטורים לקובצי מוזיקה.
תוכנה קלה לשימוש המאפשרת פתיחת תוכניות במחשב בצורה פשוטה.
יישום לבדיקת דואר אלקטרוני המודיע על קבלת הודעה חדשה.
תוכנה המאפשרת שידור מוזיקה דרך האינטרנט.
Counting Crows (קאונטינג קרואוז) היא להקת רוק אמריקאית שהוקמה בברקלי שבקליפורניה בשנת 1991. הלהקה התפרסמה בשנת 1994 לאחר צאתו של אלבומה הראשון August and Everything After, ומתוכו הלהיט Mr.
בשנת 2004 שירם Accidentally in Love, שהופיע בסרט שרק 2, היה מועמד לפרס האוסקר.
הלהקה משלבת באלבומיה מספר סגנונות מוזיקליים הנעים בין פולק רוק, רית'ם אנד בלוז ורוק אלטרנטיבי.
יצירתם מושפעת בעיקר מבוב דילן, ואן מוריסון ודה בנד.
בתחילת דרכה התאפיינו הטקסטים והלחנים בשיריה באווירה מלנכולית.
הלהקה הוקמה כצמד בסן פרנסיסקו בשנת 1991, כאשר אדם דוריץ עזב את להקתו הקודמת, The Himalayans, והחל לנגן עם דייוויד ברייסון.
השניים החלו להופיע במועדונים ובתי קפה, בעיקר בברקלי ובאזור סן-פרנסיסקו.
בשנת 1992 תשע חברות תקליטים רצו להחתים את הלהקה על חוזה הקלטות, ושנה לאחר מכן בחרו בחברת גפן רקורדס.
לפני החתימה על החוזה, הקליטה הלהקה קלטת דמו, שכללה רבים מהשירים שיופיעו באלבומיה הראשונים.
בשנת 1993 צירפו השניים חברים נוספים, כולם מכרים של דוריץ מאזור המפרץ – הקלידן צ'ארלי גילינגהאם, הבסיסט מאט מאלי והמתופף סטיב באומן.
הלהקה זכתה לחשיפה רבה כשהחליפה את ואן מוריסון בטקס של היכל התהילה של הרוק אנד רול, וביצעה שיר שלו.
שמה של הלהקה נבחר על ידי דוריץ, שמספר שבחר את השם במהלך צפייתו בסרט Signs of Life, שם הופיע שיר אנגלי עתיק:
מקורו של שיר זה לא ידוע, אך באירופה, ובעיקר באנגליה, הוא מתייחס לעקעקים ולא לעורבים.
דוריץ מדקלם את הפואמה באמצע השיר A Murder of One, הסוגר את אלבום הבכורה של הלהקה.
לאחר החתימה בחברת גפן החלה הלהקה לעבוד על אלבום הבכורה.
החבורה קיבלה את עצתו של רובי רוברטסון, חבר דה בנד שגם הציג את הלהקה בטקס היכל התהילה של הרוק אנד רול, ובחרה להקליט את האלבום באחוזה ולא באולפן הקלטות.
August and Everything After יצא בסתיו של אותה שנה, ובעקבותיו יצאה הלהקה לתקופה ארוכה של הופעות, שימשה כמופע חימום לאמנים כמו בוב דילן, סווייד, הקרנבריז ומידנייט אויל, ובנתה בסיס מעריצים רחב בכל רחבי ארצות הברית.
באותה התקופה האלבום הושמע בעיקר בתחנות רדיו המיועדות לקהל המבוגר.
ההצלחה הגדולה החלה כאשר בדצמבר 1993 ערוץ MTV החל לשדר את הקליפ לשיר Mr.
Jones, השיר הקצבי ביותר באלבום העומד בניגוד לאופיו.
בעקבות השיר זכתה הלהקה להשמעות רבות וקצב מכירת האלבום נסק, והיה למהיר ביותר מאז Nevermind של נירוונה, ונמכר במעל ל-7 מיליון עותקים.
בתחילת שנת 1994 יצאה הלהקה לסיבוב הופעות יחד עם הרולינג סטונז, להופעות ברחבי אירופה והופיעה בסאטרדיי נייט לייב ובתוכנית האירוח של דייוויד לטרמן, ממנו קיבלו עידוד רב.
לקראת סוף השנה עזב באומן, והוחלף על ידי בן מייז מלהקת קראקר, איתה הופיעו הקרואוז מוקדם יותר באותה שנה.
דן ויקרי הצטרף באותה השנה כגיטריסט נוסף.
בשנת 1995 הפחיתה הלהקה את כמות ההופעות שלה, וזכתה לחשיפה נוספת כשביצעה גרסת כיסוי לשיר The Ghost in You של The Psychedelic Furs, שהופיע בפסקול הסרט קלולס.
כמו אלבום הבכורה, האלבום Recovering the Satellites הוקלט באחוזה בהוליווד, אך חרג מעט מהסגנון המוזיקלי של האלבום הראשון, כשהשירים הקודרים הוגשו בצורה ישירה ואינטנסיבית יותר.
הוא יצא לאור באוקטובר 1996 וזכה לביקורות פושרות; רבים מהשירים עסקו בהתמודדות של דוריץ עם התהילה לה זכה בעקבות August and Everything After, ובעיקר מהשיר Mr.
למרות זאת הגיע האלבום למקום הראשון במצעד האמריקאי וזכה להצלחה מסחרית גדולה.
הלהקה יצאה למסע הופעות ארוך, שנפסק לאחר תשעה חודשים, ביולי 1997, עקב גושים זעירים שהתגלו על מיתרי הקול של דוריץ, שהיוו סכנה לנזק בלתי הפיך לקולו.
לאחר מנוחה קצרה המשיכה הקרואוז במסע ההופעות, במהלכו הוקלטה הופעה אקוסטית עבור VH-1. המסע הסתיים בנובמבר אותו שנה בניו יורק, שם הוקלטה הופעה נוספת.
שתי ההקלטות נכללו באלבום Across a Wire: Live in New York City שיצא בשנת 1998, והציג שירים משני האלבומים הראשונים.
בשנת 1998 הצטרף דייוויד אימרגלוק, שכבר הופיע והשתתף בהקלטות האלבומים הראשונים, כחבר רשמי נוסף בלהקה.
אימרגלוק הוא מולטי-אינסטרומנטליסט, המנגן בין היתר על גיטרה חשמלית ואקוסטית, מנדולינה וגיטרת פדל סטיל.
יחד איתו הקליטו הקרואוז את אלבום האולפן השלישי, This Desert Life, שיצא בסוף 1999. האלבום זכה לביקורות טובות, וחלק מהמבקרים אף אמרו שזוהי יצירתם המגובשת והטובה ביותר של הלהקה עד כה.
בלטו במיוחד הסינגלים Hanginaround ו-Mrs.
Potter's Lullaby, שהגיעו למקומות גבוהים במצעדי הלהיטים.
לאחר צאתו של האלבום, פתחה הלהקה במסע הופעות בשיתוף עם להקת הרוק האלטרנטיבי לייב, שהיה הצלחה מסחרית גדולה.
לאחר שדוריץ השתתף בהקלטת האלבום Gold של חברו רייאן אדמס, הצטרף אל הלהקה באולפן, שם הקליטו את אלבומם הרביעי Hard Candy.
האלבום המשיך את הקו המוזיקלי המקורי של הקרואוז, למרות שההקלטות וההפקה היו משוקעות מבאלבומים הקודמים.
Hard Candy זכה לביקורות מצוינות והוגדר כפסגה היצרתית והפואטית של הלהקה, אך לא זכה להצלחה המסחרית לה זכו האלבומים הקודמים.
גרסת הכיסוי לשירה של ג'וני מיטשל, Big Yellow Taxi, הושמע רבות, ונכלל בפסקול הסרט שבועיים מראש.
בשנת 2003, במהלך סיבוב ההופעות עבור האלבום, עזב המתופף מייז על מנת לבלות יותר זמן עם משפחתו ולנסות כיוונים מוזיקליים אחרים.
החליף אותו ג'ים בוגיוס, שניגן יחד עם שריל קרואו, פרינס, אריק קלפטון ואחרים, והצטרף למסע האירופי של הלהקה.
בנובמבר 2003 הוציאה הלהקה אלבום אוסף בשם Films About Ghosts והמשיכה במסע ההופעות, כשהיא מצטרפת למארון 5 וג'ון מאייר.
בשנת 2004 הוציאה הלהקה את השיר Accidentally in Love עבור הסרט שרק 2. השיר זכה להצלחה גדולה, והיה מועמד לפרס אוסקר בקטגוריית השיר המקורי הטוב ביותר.
בדצמבר 2004, בסוף סיבוב ההופעות, עזב הבסיסט מאט מאלי, והוחלף על ידי מילארד פאוורס, שניגן יחד עם בוגיוס בהופעותיו של בן פולדס.
מספר מופעים הוקלטו במהלך סיבוב ההופעות, ובשנת 2006 יצא אלבום הופעה חיה בשם New Amsterdam: Live at Heineken Music Hall February 4-6 2003, שכלל שיר חדש אחד.
לאחר שש שנים בהן לא הקליטה הלהקה אלבום אולפן, יצא במרץ 2008 האלבום Saturday Nights & Sunday Mornings.
זהו אלבום קונספט המורכב משני חלקים, שלכל אחד מפיק אחר; חלקו הראשון והרוקיסטי של האלבום עוסק בחטא והרס עצמי, בעוד שחלקו השני שקט יותר עם השפעות קאנטרי ועוסק בחרטה.
בקיץ של אותה שנה החלה הלהקה בסיבוב הופעות יחד עם מארון 5.
לאחר ששר באלבום של Gang of Youths בשנת 2022, דוריץ איבד ביטחון בשירים חדשים ונתן להם "לשבת" במשך כשנתיים.
השיר "With Love, From A-Z" נכתב בניו יורק והחזיר לו את ההשראה להשלים את האלבום עליו עבד.
חברי הלהקה הגיעו לביתו של דוריץ בניו יורק, שם עבדו על השירים יחד לפני שנכנסו להקלטות.
ההקלטות באולפן נמשכו 11-12 ימים בלבד, זמן ההקלטה הקצר ביותר בתולדות הלהקה.
ב-9 במאי 2025 יצא לאור האלבום של הלהקה הכולל את ארבעת השירים מהמיני-אלבום הקודם Suite One, ועוד חמישה שירים נוספים.
דוריץ כתב את החומרים בחווה באנגליה, שם נכתב גם החלק הראשון של הפרויקט.
Court and Spark הוא אלבומה השישי של המוזיקאית ג'וני מיטשל, שיצא בשנת 1974. האלבום, אשר עד היום נחשב למצליח ביותר שלה מבחינה מסחרית, הציג את המעבר הראשוני של מיטשל ממוזיקת פולק מסורתי אל מוזיקת ג'אז.
האלבום זכה למועמדות בפרס הגראמי לאלבום השנה.
לפני חג המולד של שנת 1973, שחררה מיטשל את הסינגל Raised on Robbery, אשר סיפר דרך מוזיקה רית'מית סגנון סמי- קאנטרי על אישה דרומית אשר ניטפלת אל גבר שיושב לבדו בלובי של מלון.
תגובת הקהל הייתה מלאת התלהבות והפתעה מהכיוון החדש שלקחה המוזיקה של מיטשל, מה שהביא להתלהבות לקראת אלבומה הבא.
ואכן, כאשר Court and Spark יצא לחנויות חודשים לאחר מכן, בינואר 1974, הוא התקבל באהדה על ידי המבקרים והמאזינים כאחד כי על אף שהאלבום הציג גישה יותר "פופית" מצד מיטשל, לא הייתה כאן התפשרות על היצירה המוזיקלית.
במרץ, הוציאה לאור מיטשל את הסינגל Help Me אשר היה ללהיט היחיד שלה שהגיע לעשרת הראשונים במצעדים, במקום השביעי.
האלבום העפיל אל המקום השני במצעדים של "הבילבורד", ונותר שם במשך ארבעה שבועות, מיטשל זכתה במקום הראשון בשני מגזיני המוזיקה החשובים הנוספים בארצות הברית, "רקורד וורלד" ו"קאשבוקס".
בשנה בו יצא, נבחר האלבום בתואר "אלבום השנה" של מגזין "וילג' ווייס" בקטגוריית "פאז וג'ופ" (היפוך במונח "ג'אז ופופ").
בשנת 2003 דורג האלבום במקום המאה ואחד עשר בפרויקט של מגזין הרולינג סטון, "חמש מאות האלבומים של כל הזמנים".
בשנת 2006 נכנס האלבום לרשימת "אלף ואחד האלבומים שחייבים לשמוע לפני המוות".
בשנת 2020 מגזין הרולינג סטון דירג את האלבום במקום ה-110 ברשימת 500 האלבומים הטובים ביותר בכל הזמנים המחודשת.
Counter-Strike: Source (בתרגום חופשי: "מכת נגד: מקור") הוא משחק מחשב מסוגת פעולה ויריות בגוף ראשון.
המשחק פותח על ידי Hidden Path Entertainment ו-Valve והופץ לראשונה בתאריך 1 בנובמבר 2004 עבור מערכת ההפעלה ווינדוס.
גרסת המאק שוחררה ב-23 ביוני 2010. המשחק הוא המשך למשחק Counter-Strike, כאשר השינוי המרכזי שנעשה בו הוא מנוע גרפי חדש בשם Source.
כמו כך, העדכון כלל גם אוואטרים לשחקנים, אייקונים חדשים, כוכבים, שורה של עדכונים למנוע ה-Source, ושינוי מראה של מספר חלקים במשחק למראה עדכני ורענן יותר.
בחודש מאי 2010 נוסף משחק חדש לרשימת המשחקים: Counter-Strike: Source Beta.
המטרה של המשחק היא בחינת שינויים במשחק לפני הכנסתם למשחק - השחקנים בוחנים את השינויים שנעשו ועונים על משוב.
המשחק עדיין שומר את מצבי המשחק הרגילים מהמשחקים הקודמים:
תרחיש פצצה - על הטרוריסטים לשתול פצצת C4 באחד משני האתרים המיועדים לכך ולהגן עליה עד שהספירה תיגמר והיא תופעל; על לוחמי הטרור למנוע מהפצצה לפעול, בין אם זה על ידי לוודא שהטרוריסטים לא ישתלו אותה או לנטרל אותה לאחר שנשתלה.
הפצצה תתפוצץ 45 שניות לאחר שהוטמנה.
אם הפצצה נוטרלה, קבוצת לוחמי הטרור תנצח ללא התחשבות בכמה שחקנים נשארו חיים בקבוצת האויב.
תרחיש בני ערובה: על לוחמי הטרור לחלץ בני ערובה מהטרוריסטים, ולהביא אותם לנקודת החילוץ; על הטרוריסטים למנוע מבני הערובה לברוח.
טרוריסט או לוחם טרור שינסה להרוג בן ערובה יקבל עונש כספי גבוה.
עדכון מאוחר יותר שינה את הצורה בה לוחמי הטרור מחלצים בני ערובה: במקום להוביל אותם, על השחקנים לשאת אחד מבני הערובה לנקודת החילוץ.
גלישה(Surf) - במצב זה המטרה היחידה היא להרוג את כל שחקני היריב.
שתי הקבוצות מתחילות עם האקדחים הרגילים, וכדי לקנות כלי נשק יותר טובים הם צריכים לגלוש למקום שבו יש זכות קניה.
השחקנים צריכים "לגלוש" על רצפה מיוחדת - רצפה שנמצא בזווית מסוימת.
בחלק מהמפות כשנופלים נכנסים לכלוב, ובשאר המפות כשנופלים מתים.
Fun - מפות מהנות וכפיות שבמפות אלו במקום להילחם הורגים בכיף, ברוב מפות ה-FUN שחקן אחד מתוך 2 הקבוצות צריך להגיע לנקודה קרובה כלשהי ראשון ואז בוחר איזה מצב לשים ואיזה נקשים וכו'.
Fy - מפות רגילות שהמטרה בהם היא להרוג אחד את השני.
לרוב מציעות שטח קטן והרג המוני ומהיר.
מצב זומבי - מצב משחק בו נבחר באקראי טרוריסט אחד כדי להיות זומבי עם מספר רב מאוד של נקודות חיים (לרוב כמה עשרות אלפים).
המטרה של השורדים להרוג את כל הזומבים והמטרה של הזומבים להדביק את כל השורדים ולהרוג את השורד האחרון.
Deathmatch - מצב משחק בו שתי הקבוצות נלחמות אחת בשנייה.
לשחקנים יש בחירה של כלי נשק, הם יכולים לבחור בנשק שהם רוצים או לקבל נשק אקראי.
כאשר מישהו נהרג הוא חוזר לחיים במקום אקראי במפה וממשיך לנסות להרוג את השחקנים של הקבוצה השנייה.
המנצחים הם הקבוצה שהרגה הכי הרבה מהקבוצה השנייה.
בריחה מהכלא - במצב זה השוטרים הם הסוהרים והטרוריסטים הם האסירים.
האסירים מתים בהדרגה לפי תוצאות משחקים שהסוהרים משחקים עם האסירים, לדוגמה "הראשון שמבצע את הפעולה", "האחרון ששורד" ו"הסוהר אמר".
מטרת האסירים היא לשרוד כך שהאחרון ששורד יכול לנסות להרוג כל סוהר במשחקון שנבחר על ידי האסיר ("בקשה אחרונה") או למרוד בסוהרים ולנסות להרוג את כולם.
מצב זה משוחק במפות המעוצבות כמו בית כלא - האסירים מזדמנים (נוצרים) בתוך תאי מאסר, השוטרים מזדמנים (נוצרים) בתא מיוחד ובאפשרותם לקבל כלי נשק במצבור אין-סופי שקיים בתא שלהם.
Aim - מצב שבו 2 הקבוצות עם אותו נשק (או מצב שה-T מתחילים עם AK.47 וה-CT מתחילים עם M4) ובו הם צריכים למצוא אחד את השני ולהרוג אחד את השני.
מפות אלו הם בדרך כלל נועדו לאימונים עם נשק.
GG - מצב בו שתי הקבוצות מתחילות עם אותו נשק, ככל שהשחקנים הורגים יותר אויבים כך הנשק שלהם מתחלף לנשק טוב יותר.
אם אחד מהשחקנים הורג על ידי שימוש בסכין, הוא גונב לשחקן שהוא הרג את הדרגה.
בדרך כלל משוחק במפות קטנות ללא הרבה מחבואים למשחק מהיר ומעניין.
ב-29 למרץ 2012 המצב משחק הוסף לCounter-Strike: Global Offensive בתור מצב משחק רשמי.
Counter-Strike 2D הוא גרסה דו-ממדית למשחק המחשב קאונטר סטרייק.
המשחק פותח על ידי UnrealSoftware ללא תמיכה מ-Valve, החברה שבבעלותה שם הסדרה.
במשחק זה השחקן מביט מלמעלה בגרפיקה דו-ממדית.
למשחק יצאו שתי גרסאות נוספות:
Counter-Strike: Source 2D - גרסה זו משתמשת במודלים יותר איכותיים וטקסטורה באיכות גבוהה יותר
Counter-Strike PSP - גרסה ל-PSP, שדורשת אפשרות להתקנת תוכנות לא רשמיות.
בגרסה זו ניתן לשחק עם בוטים וברשת.
Counter-Strike: Global Offensive (בקיצור: CS:GO) הוא משחק וידאו בגוף ראשון מרובה משתתפים מסוג פעולה.
המשחק פותח על ידי Hidden Path Entertainment ו-Valve והופץ לראשונה בתאריך 21 באוגוסט 2012 עבור מערכות ההפעלה ווינדוס ומאק, Xbox 360, ול-Playstation 3. גרסת הלינוקס שוחררה בספטמבר 2014.
ב-22 במרץ 2023, הוכרז Counter-Strike 2, עדכון עיקרי למשחק המחליף את מנוע המשחק ל-Source 2. ב-27 בספטמבר באותה שנה יצא העדכון לאור.
כמו כן, המשחק שינה את שמו בפלטפורמת המשחקים Steam.
בדומה למשחקים הקודמים בסדרה, Counter-Strike: Global Offensive הוא משחק יריות בגוף ראשון מרובה משתתפים.
מטרת השחקן היא להצטרף לקבוצה של טרוריסטים, או לוחמים בטרור, ולנסות לבצע את משימת הקבוצה שלו, או חיסול הקבוצה הנגדית.
המשחק מתקיים בסיבובים קצרים, אשר נגמרים כאשר אחת מהקבוצות מובסת, או כאשר קבוצה אחת הצליחה לבצע את מטרתה.
עבור רוב מצבי המשחק, כאשר שחקן מת - עליו לחכות לסיבוב הבא על מנת לחזור לשחק.
השחקנים רוכשים כלי נשק וציוד בתחילת כל סיבוב בעזרת כסף שזכו בו על פי ביצועיהם בסיבוב הקודם לו.
השלמת מטרות או הריגת אויבים מזכה את השחקן בכסף, בעוד שפעולות שליליות - כמו הריגת חבר לקבוצה או בן ערובה - לוקחות מן השחקן כסף.
בנוסף, בכל סוף סיבוב כל השחקנים מקבלים כסף, כאשר השחקנים בקבוצה המנצחת מקבלים מעט יותר מן הקבוצה המפסידה.
במשחק נוספו כלי נשק וציוד חדשים אשר לא נראו בקודמיו, בין הבולטים ישנו רימון האש עבור כל קבוצה (מיוחס בתור "מולוטוב" אצל הטרוריסטים ו"רימון תבערה" אצל לוחמי הטרור).
חפצים קוסמטיים, כגון צבעים לכלי נשק, נוספו לאחר השחרור.
כרגע, ב-Counter-Strike: Global Offensive ישנם חמישה מצבי משחק בהם ניתן לשחק:
פשוט (Casual) ותחרותי (Competitive - משחקים קובעי רמה): המצב המשוחק ביותר של המשחק, בו יש משימות של תרחיש פצצה ותרחיש בני ערובה.
בתחילת כל סיבוב, שחקנים יכולים לרכוש כלי נשק וציוד עם כסף שהרוויחו מפעולותיהם הקודמות, מעזרה בהריגות ועד השלמת מטרות.
ללא קשר לסוג המשימה, סיבוב מסתיים כאשר אחת הקבוצות משלימה את מטרתה, מחסלת את הקבוצה היריבה, או נותנת לזמן להיגמר.
אם הזמן נגמר כאשר הקבוצה בעלת המטרה (בתרחישי פצצה הטרוריסטים ובתרחיש בני ערובה לוחמי הטרור) לא השלימה אותה - הקבוצה השנייה מנצחת וכך חוזר חלילה עד שאחת הקבוצות ניצחה שישה עשר סיבובים ואז היא המנצחת במשחק.
תרחיש פצצה: על הטרוריסטים לשתול פצצת C4 באחד משני האתרים המיועדים לכך ולהגן עליה עד שהספירה תיגמר והיא תופעל.
על לוחמי הטרור למנוע מהפצצה לפעול, אם זה על ידי מניעה מהטרוריסטים לשתול את הפצצה או על-ידי נטרול הפצצה.
הפצצה תתפוצץ 40 שניות לאחר שהוטמנה.
תרחיש בני ערובה: על לוחמי הטרור לחלץ בני ערובה מהטרוריסטים, ולהביא אותם לנקודת החילוץ.
על הטרוריסטים למנוע מבני הערובה לברוח.
עדכון מאוחר יותר שינה את הצורה בה לוחמי הטרור מחלצים בני ערובה: במקום להוביל אותם, על השחקנים לשאת אחד מבני הערובה אל נקודת החילוץ.
מרוץ חימוש (Arms Race): מצב מבוסס מטרת הרג, בו השחקן זוכה בכלי נשק חדשים עבור הריגות.
השחקן הראשון שזוכה בהריגה עם הסכין המוזהבת, הנשק האחרון, מנצח במשחק.
הריסה (Demolition): מצב מבוסס סיבובים אשר מבטל את אפשרות קניית כלי הנשק והציוד, ומעניק לשחקנים בכל סיבוב נשק חדש עבור הריגה אחת לפחות בסיבוב הקודם.
עבור הריגה שנייה, יזכה השחקן גם ברימון, שבכל הריגה נוספת יוחלף ברימון אחר.
מצב זה דומה לתרחיש הפצצה, כיוון שגם בו על קבוצה אחת לשתול את הפצצה ולהפעיל אותה, אם כי במצב זה המפות קטנות יותר וישנו רק אתר אחד המיועד לכך.
Deathmatch (נוסף ב-12 בנובמבר 2012): מצב המורכב מסיבובים של 10 דקות.
על כל שחקן להשיג את הכמות הגבוהה ביותר של נקודות על ידי הריגות עם כלי נשק שונים, לבחירה או באופן אקראי.
מספר הנקודות עבור הריגה תלוי בנשק.
השחקנים יכולים גם לנצל את "זמן הבונוס" המופיע באופן אקראי בכל כמה זמן עבור כלי נשק שונים, או להשתמש בסכין עבור נקודות נוספות.
כמו במרוץ חימוש, השחקן חוזר למשחק באופן מידי לאחר שנהרג, אך גם כאשר הוא בוחר להשתמש בנשק בונוס.
Danger Zone: מצב הישרדות (Battle Royale), בין 16 ל-18 שחקנים מוצנחים אל אותה המפה, כאשר כולם חמושים תחילה בסכין ובטאבלט שאיתו הם יכולים להזמין כלי נשק וציוד (שמגיע אליהם באמצעות רחפן).
על השחקנים לסרוק את המפה בחיפוש אחר כלי נשק וציוד עזר, ולשרוד כמה שיותר זמן במפה, כאשר האחרון ששורד מנצח (כמקובל במשחקי הישרדות/באטל רויאל כדוגמת פורטנייט).
Retakes (נוסף ב-3 בדצמבר 2020): מצב משחק שמבוסס על תרחיש פצצה.
מאזן הכוחות במצב משחק זה הוא שלושה טרוריסטים כנגד ארבעה לוחמי טרור.
כל סיבוב מתחיל בכך שהפצצה כבר הוטמנה על ידי הטרוריסטים, ועליהם למנוע מקבוצת לוחמי הטרור לנטרל אותה.
לפני שכל סיבוב מתחיל, כל שחקן צריך לבחור loadout (תבנית קבועה מראש שכוללת כלי נשק ורימונים) מבין שתיים או שלוש אשר מוצעות לו בצורה אקראית.
לשחקן אשר קיבל את תואר "מצטיין הסיבוב" יתווספו בונוסים ל-loadout של הסיבוב הבא.
Flying Scoutsman (נוסף ב-23 במאי 2017): מצב משחק שמבוסס על תרחיש פצצה.
מאזן הכוחות במצב משחק זה הוא שמונה טרוריסטים כנגד שמונה לוחמי טרור.
בכל סיבוב השחקנים מתחילים עם הרובה צלפים SSG 08 וסכין בלי אפשרות לקנות נשק אחר.
מצב המשחק הוא עם כבידה חלשה, מה שגורם לשחקנים לעוף באוויר ולזוז מהר יותר מהרגיל.
המצב משחק מבוסס על תרחיש פצצה, כיוון שגם כאן על קבוצה אחת לשתול את הפצצה ולהפעיל אותה, אם כי במצב זה המפות קטנות יותר וישנו רק אתר אחד המיועד לכך.
Global Offensive מאפשר גם שני מצבים ללא רשת: ללא רשת עם בוטים, המאפשר משחק עם בוטים בעלי בינה מלאכותית עם המצבים המוזכרים; ומסלול כלי נשק, מפה שמשמשת כמצב לימוד ואימון עבור שחקן יחיד.
Global Offensive תומך בשידוך משחקים ולוח ניקוד עבור כל מצבי המשחק ברשת, שירות שניתן על ידי סטים.
שירות הרשת מאפשר להבדיל בין מצבי משחק ומפות, ומערכת חברים המובנית בסטים.
Valve מפעילים בנוסף Anti-Cheat, אשר יכול באופן אוטומטי להסיר ולהרחיק שחקנים מהרשת.
על מנת להתאים בין שחקנים ברמות שונות, המשחק משתמש במד כושר מותאם מאד.
גרסת המחשב האישי תומכת גם בשרתים ייעודיים, אשר השחקן יכול להתחבר אליהם דרך תפריט השרתים הקהילתיים במשחק.
שרתים אלו עלולים להיות ערוכים מאד ושונים לגמרי מהמשחק הבסיסי.
במשחק Counter-Strike: Global Offensive ישנם חידושים בכלי נשק, בדמויות, במפות חדשות ובעזרים חדשים כגון רימונים, מערכת רמות (Ranking) וסקינים לנשקים.
במשחק זה החברה הוסיפה גם מערכת Operations.
במשחק מוצגת מערכת בשם Overwatch שמטרתה היא לתפוס אנשים אשר מרמים במשחק או מנסים להפסיד בכוונה בעזרת הקהילה.
לאחר כמות הצבעות גדולה מספיק, אם הרוב נוטים לחשוב שהשחקן אכן ביצע את העבירות - הוא יוענש בהתאם: העונש עבור רמאות הוא הרחקה לתמיד, בעוד שהעונש על הפסד מכוון הוא הרחקה לשישה שבועות.
על מנת שמשתמשי הקהילה השופטים לא ינצלו את המערכת להרחיק אנשים שלא עשו דבר, מדי פעם הם יקבלו מקרים בהם כבר התקבל פסק דין, והם ישמשו על מנת לבחון את המשתמשים ולדעת אם לתת לקולם משמעות גבוהה יותר או פחות במקרים הבאים.
במשחק Counter Strike: Global Offensive, בשונה מקודמיו, קיימת מערכת דירוגים (Skill Group) אשר מטרתה היא לאפשר לכל השחקנים לשחק עם אנשים שמשחקים באותה רמת משחק.
במערכת ישנן 18 דרגות כאשר הדרגה הראשונה והנמוכה ביותר נקראת Silver 1 והאחרונה והגבוהה ביותר היא The Global Elite.
כאשר שחקן משחק בצורה טובה המערכת תתגמל אותו ותשים אותו בדרגה גבוהה יותר, בעוד ששחקן בעל ביצועים פחות טובים ירד בדרגה בהתאם.
על פי טענת המפתחים, המערכת מבוססת על שיטה בשם Glicko-2 שהותאמה למשחק.
בשנת 2016 נראה שינוי במערכת שנועד לאזן אותה, וחלק מהשחקנים יכלו להבחין שהמערכת החדשה הורידה אותם מעט בדרגה, אך המטרה הייתה סך הכל איזון כללי של סך השחקנים בכל דרגה, ומטרת המערכת המקורית עדיין שורתה נאמנה.
ב-27 במאי 2015 נוספה מערכת רמות שמאפשרת לשחקנים לצבור נקודות ניסיון ולעלות רמות, ובכל קפיצה מסוימת של רמות שעולה השחקן הוא יכול לקבל חפץ אקראי (סקין, קופסה, גרפיטי וכו').
השחקן מתחיל ברמה 1 ויכול להגיע עד לרמה 40, וכאשר הדבר קורה ישנה אפשרות לקבל את "מדליית השירות" - סוג של חפץ שניתן להציג לשאר השחקנים במשחק מעל השם, אשר מראה כי השחקן הגיע לרמה 40 בשנה המסוימת שבה זה קרה.
המערכת גם משמשת בתור חסם כניסה מינימלי למשחקי ה-Competitive, שאחת מדרישותיו היא להגיע לרמה 2; ובכך נמנע משחקנים בעלי משתמשים כפולים להגיע מהר יותר למשחקים התחרותיים.
במשחק נוספו דברים חדשים הנקראים סקינים, המהווים את החלק הקוסמטי במשחק, אשר אינם נותנים יתרון כלשהו לשחקן והמטרה שלהם היא קישוט בלבד.
לכל סקין יש מצב (Wear) שמראה את מצב הנשק (איך הוא יראה, כמה הוא נראה משומש).
יש חמישה מצבים שהטוב בהם הוא חדש מהמפעל (Factory New) והכי פחות טוב בהם מצולק מקרבות (Battle Scarred).
סקינים חדשים ממשיכים להתווסף למשחק, ולרוב נוצרים על ידי הקהילה ונבחרים בהצבעה.
לצד הסקינים קמה תעשיית מסחר בין השחקנים, שכן ניתן להחליף בין הסקינים אף תמורת כסף אמיתי.
ב-12 ביולי 2020, נמכר הסקין במחיר של 130,000 דולר אמריקני, שנקנה על ידי אספן מסין.
הסקין הוא "Howl" של הנשק M4A4 מאיכות Factory New וכן מסוג "StatTrak".
הסקינים מחולקים לסוגים על פי הסיכוי לקבלם.
בקופסאות הרגילות (שאינן מיוחדות) יש 7 סוגים אשר מייצגים את רמת הנדירות מהשכיח ביותר ועד לנדיר ביותר בסדר עולה: לבן, כחול בהיר, כחול, סגול, ורוד, אדום, צהוב.
הצבע הלבן מסמן את הנשקים הכי שכיחים שמקבלים.
בצבע הצהוב אפשר לקבל רק סכין או כפפות מה שהופך אותו לבין הנדירים ביותר.
בנוסף יש את הצבע הזהב של סקינים של נשקים שהוציאו אותם מהקופסאות ולכן אפשר להשיג אותם רק דרך החלפות עם שחקנים אחרים או לקנות ממישהו.
ב-28 בנובמבר 2016 נוספו למשחק סקינים גם לכפפות.
התחרות במשחק זה היא אחת מהתחרויות הנחשבות ביותר בעולם בענף הספורט האלקטרוני.
כל שחקן יכול לצפות בתחרות, גם בתוך המשחק עצמו או במציאות.
התחרויות נבדלות ממשחק רגיל במספר הסיבובים, 30 מול 15, ובתגמול עליהם.
על משחק רגיל מקבלים נקודות, גם אם מנצחים וגם אם מפסידים, ועל משחק מקצועי ניתן לקבל עד מיליון דולר.
כמו כן משחק מקצועי משוחק על ידי קבוצות מקצועיות.
Counter-Strike: Condition-Zero (מילולית: מכת נגד: מצב אפס) הוא משחק וידאו מרובה משתתפים, המשחק עוקב ל-Counter-Strike.
המשחק יצא לאור בשנת 2003 באמצעות מנוע GoldSrc כולל מצב מרובה משתתפים, אילו תכונות אופי מודלים עדכניים, מרקמים, מפות וצובטת גרפיים אחרים.
שלא כמו ב-Counter-Strike האחרים,"מצב אפס" מכיל גם חבילת לשחקן יחיד של משימות שבהן הוא נלחם כחייל ביחידת קומנדו ונלחם בכל מיני מפות שבנו במיוחד למשימות.
הבוטים של ה-Counter-Strike הם חלק בולט של משחק "מצב אפס".
פיתוח "מצב אפס" התחיל בשנת 2000 אחרי שהגרסה הראשונה יצאה, בתחילה על ידי Rogue Entertainment .
בתחילת מאי בשנת 2001 הודיעה Rogue Entertainment שהיא מפסיקה את הפיתוח ובעקבותיה גם כל שאר החברות והשאירו רק את Valve בפיתוח המשחק.
מאחר ש-Valve נשארה לבד היא נתנה לחברה Gearbox Software להמשיך לפתח את המשחק ובזכות זה Valve יכלה להתמקד בפיתוח מנוע חדש (Source) בשביל להתחיל לפתח את:
ועוד משחקים כגון Left 4 Dead ו-Portal.
למשחק Counter-Strike: Condition-Zero יש חבילת הרחבה בשם Counter-Strike: Condition-Zero Deleted Scenes שהיא חבילה שבאה בתור משחק בפני עצמו ומהווה את הקמפיין לשחקן יחיד שנחתך מהמשחק המקורי, אשר שמר על אספקט המרובה המשתתפים.
Counter-Strike Online (בקוראנית: 카운터 - 스트라이크 온라인; ביפנית: カウンターストライクオンライン; בעברית: קאונטר-סטרייק אונליין) הוא משחק Counter-Strike הממוקד כלפי שוק המשחקים של אסיה.
הוא פותח על ידי חברת Nexon הקוריאנית עם פיקוח של בעלת הרישיון, חברת Valve.
המשחק מכיל את המודים הכלליים שיש ב-Counter Strike ולא כולל אפשרות הוספת המודים.
TMD ZOMBIE (כולל אפשרויות בוטים מיוחדות)
וכל שאר המודים הכלליים שיש במשחק המקורי.
במשחק ישנם בוטים מיוחדים, המחקים ארגוני טרור מרחבי העולם (דוגמת אנונימוס).
במשחק יש 6 סוגי בוטים:
מתאבדים (מיוחדים, רצים עם פצצה אחרי שחקן מסוים).
זומבים (במקור: fattis, שמנים) זומבים אלה הולכים על שתיים ועוקבים בדרך כלל אחרי שחקן מסוים.
מפלצות (מכונות בטעות זומבים) זומבים אלה הולכים על 2/4 ועוקבים בדרך כלל אחרי שחקן מסוים.
Cracked Brain (מאנגלית: מוח מרוסק) הוא האלבום הרביעי של להקת הת'ראש מטאל הגרמנית דסטרקשן.
האלבום יצא לאור ביוני של שנת 1990. שיר 5 הוא גרסת כיסוי לשיר של להקת הנאק.
זהו האלבום הראשון של הלהקה בו מרסל שרימר לא מופיע.
כל השירים נכתבו והולחנו על ידי להקת דסטרקשן, למעט שיר 5.
מייק סיפרינגר - גיטרה, גיטרה בס
הארי ווילקנס - גיטרה, גיטרה בס
כריסטיאן אנגלר - גיטרה בס
Covini C6W היא מכונית על, בתצורות של מכונית קופה ומכונית רודסטר מתוצרת יצרנית הרכב האיטלקית Covini Engineering אשר מיוצרת משנת 2004 ועד היום.
דגם ספיידר, 2 מושבים, מנוע המפיק 380 כ"ס.
דגם קופה, 2 מושבים, מנוע המפיק 434 כ"ס.
גוף הדגם עשוי מפיברגלס וסיבי פחמן מחוזק פולימר ("Carbon fiber reinforced polymer" ) בתוך מסגרת פלדה צינורית.
6 גלגלים מתוכן 4 גלגלים קדמיים (2 סרנים בקדמת הדגם).
ההשראה לדגם ה-"Covini C6W" נלקחה ממכונית המרוץ בעלת 6 הגלגלים "Tyrrell P34" .
לדגם "Covini C6W" בתצורת קופה: 2 דלתות צד קדמיות, סימטריות (ימנית ושמאלית) מסוג "Scissor doors" .
מנוע מרכזי מתוצרת יצרן הרכב הגרמני אאודי.
Cozy Little Christmas הוא סינגל שהוקלט על ידי הזמרת-יוצרת האמריקאית קייטי פרי.
השיר יצא לאור ב-15 בנובמבר 2018, על ידי חברת התקליטים קפיטול רקורדס, כסינגל שלא מתוך אלבום.
עם יציאתו נכנס השיר אל המקום ה-23 במצעד הסינגלים הבריטי, וה-53 במצעד הבילבורד הוט 100.
השיר נכתב על ידי קייטי פרי, גרג וולס ופראס והופק על ידי פרי, וולס ופראס גם כן.
השיר הוא שיר חג המולד.
שיר זה הוא שיר חג המולד השני של פרי, בעוד הראשון הוא "Every Day Is a Holiday", שיצא בשנת 2015.
ב-20 בנובמבר 2018, עלה האודיו של השיר לערוץ היוטיוב של פרי.
Courage World Tour הוא סיבוב ההופעות הארבעה עשר של הזמרת-יוצרת הקנדית סלין דיון אשר מתקיים בצפון אמריקה ואירופה.
סיבוב ההופעות כולל בתוכו כ-52 הופעות בסך הכול, והוא החל ב-18 בספטמבר 2019, והסתיים ב-8 במרץ 2020.
סיבוב הופעות מלווה את צאת אלבומה השנים עשר בשפה האנגלית של סלין דיון, Courage.
בנובמבר 2019, הוציאה סלין דיון להוציא את אלבומה השנים עשר בשפה האנגלית Courage, עליו נתמך סיבוב ההופעות.
ההופעה הראשונה במסגרת סיבוב ההופעות התקיימה בקוויבק סיטי ב-18 בספטמבר 2019.
כמו כן, שמו של סיבוב ההופעות נגזר משמו של האלבום עליו הוא נתמך.
במהלך סיבוב ההופעות עתידה דיון להופיע בגני יהושע, בהופעה שלא תעלה על 20,000 צופים.
כמו כן, חייבה דיון את הקהל אשר יגיע למופעים שלה לבוא בלבוש אלגנטי בלבד.
רשימת השירים מההופעה בקוויבק סיטי (18 בספטמבר 2019):
סי.ארצות הבריתקפיטל ואן ארנה——18 בנובמבר 2020פיטסבורגפי פי ג'י פיינטס ארנה——
תאריךעירמדינהמיקוםסיבהמקור31 ביולי 2020ביירותלבנוןקו החוף של ביירותהסכם הדדי עם הפסטיבל הבינלאומי של בייבלוס
Courage (בעברית: אומץ) הוא אלבום האולפן העשרים ושבעה של הזמרת הקנדית סלין דיון.
האלבום יצא לאור ב-15 בנובמבר 2019, על ידי חברת התקליטים קולומביה רקורדס.
מתוך האלבום יצאו שני סינגלים: "Imperfections" ו-"Lying Down".
ב-18 בספטמבר 2019, חשפה דיון ברשתות החברתיות שלה את עטיפת האלבום, והוציאה 3 שירים חדשים שנכללו בתוך האלבום עצמו.
"Imperfections" - יצא לאור ב-18 בספטמבר 2019, כסינגל הראשון מתוך האלבום.
בסמוך לצאתו, העלתה דיון לערוץ היוטיוב שלה את הקליפ המלא של השיר, אשר צולם בשחור-לבן ולאורכו ניתן לראות את דיון, כשהיא לובשת שמלה בצבע שחור, תוך שהיא נמצאת בחדר חשוך.
עם יציאתו נכנס השיר היישר אל המקום הראשון במצעד הרשמי של קוויבק.
"Lying Down" - יצא לאור ב-19 באוקטובר 2019, כסינגל השני מתוך האלבום.
"Courage" - יצא לאור ב-18 בספטמבר 2019, כסינגל השלישי מתוך האלבום.
"Soul" - יצא לאור ב-24 בינואר 2020, כסינגל הרביעי מתוך האלבום.
"Flying on My Own" - יצא לאור ב-9 ביוני 2019, כסינגל השיווקי הראשון מתוך האלבום.
בסמוך לצאתו, העלתה דיון לערוצה את הקליפ המלא של השיר, המציג בתוכו את דיון, כשהיא מבצעת אותו בהופעה חיה בסיבוב ההופעות הקבוע שלה "Celine", אשר התקיים בלאס וגאס.
כדי לקדם את האלבום, יצאה דיון ב-18 בספטמבר 2019, לסיבוב ההופעות הארבעה עשר שלה "Courage World Tour".
סיבוב ההופעות צפוי להסתיים ב-18 בספטמבר 2020.
במהלך סיבוב ההופעות עתידה דיון להופיע בפארק הירקון, בהופעה שלא תעלה על 20,000 צופים.
כמו כן, חייבה דיון את הקהל אשר יגיע למופעים שלה, לבוא בלבוש אלגנטי בלבד.
כמו כן, הכריזה על מופע נוסף בארץ שיתקיים בפארק הירקון.
מדינהתאריך יציאהחברת תקליטיםפורמטגרסהקטלוגמקורעולם15 בנובמבר 2019קולומביהתקליטור • הזרמת מוזיקה • הורדה דיגיטליתרגילה190759524824דלוקס194397018127יפן27 בנובמבר 2019SMEJבלו ספק • תקליטור כפולSICP-31334עולם7 בפברואר 2020קולומביהתקליט190759524817
Courage (בעברית: אומץ) הוא שיר שהוקלט על ידי הזמרת-יוצרת הקנדית סלין דיון, מתוך אלבומה ה-11 בשפה האנגלית, Courage.
השיר יצא לאור ב-18 בספטמבר 2019, על ידי חברת התקליטים קולומביה רקורדס.
השיר יצא בשני פורמטים: הזרמת מוזיקה והורדה דיגיטלית.
השיר הגיע למקום השני במצעד השירים שבקוויבק.
השיר נכתב על ידי סטפן מוצ'יו, אריק אלקוק וליז רודריגס והופק על ידי סטפן מוצ'יו גם כן.
השיר קיבל ביקורת חיובית מטעם A Bit of Pop Music, אשר טענו כי בשיר משתמשת דיון באומץ רב, תוך שהיא שרה בו על הנושאים הכואבים ביותר בחיים שלה.
השיר קושר גם לבעלה רנה אנג'ליל שנפטר שלוש שנים קודם לכן.
עם השיר הופיעה סלין דיון במהלך סיבוב ההופעות הארבעה עשר "Courage World Tour", אשר החל ב-18 בספטמבר 2019.
טרם יצא הווידאו קליפ המלא של השיר, העלתה סלין דיון לערוץ היוטיוב שלה ב-18 בספטמבר 2019, את האודיו הרשמי של השיר.
האודיו מציג בתוכו את עטיפת האלבום Courage, עם הכיתוב "Courage" בשחור-לבן.
בין היתר, זכה האודיו להצלחה רבה כאשר נצפה בלמעלה מ-2.1 מיליון פעמים.
הקליפ הרשמי של השיר יצא לאור ב-13 בנובמבר 2019, יומיים לפני צאתו של Courage.
מדינהתאריך יציאהפורמטגרסהחברת תקליטיםמקורעולם18 בספטמבר 2019הזרמת מוזיקה • הורדה דיגיטליתרגילהקולומביה
cp היא פקודת Unix ומערכת הפעלה דמוית יוניקס, שמטרתה להעתיק קבצים ותיקיות.
Cracklin' Rosie (בעברית: רוזי המתנפצת) הוא שיר שכתב והקליט הזמר ניל דיימונד בשנת 1970. את הליווי המוזיקלי של השיר ביצעו נגני הליווי Wrecking Crew, בהם האל בליין בתופים, לארי נכטל על הקלידים, ג'ו אוסבורן בבאס, אל קייסי בגיטרה וג'ין אסטס בכלי הקשה.
את העיבוד המוזיקלי ביצע דון רנדי.
השיר נכלל באלבום של דיימונד "Tap Root Manuscript".
באוקטובר 1970 היה השיר ללהיט הראשון של דיימונד שהגיע למקום הראשון בבילבורד הוט 100, והסינגל השלישי שנמכר ביותר ממיליון עותקים.
השיר הגיע למקום השלישי במצעד הסינגלים הבריטי, ושהה בו ארבעה שבועות בנובמבר ובדצמבר אותה שנה.
במצעד השנתי של בילבורד לשנת 1970 דורג השיר במקום ה-17. עוד הגיע השיר למקום השני במצעד הסינגלים האוסטרלי, ובמצעד הסינגלים האירי.
ההישג הגדול ביותר של השיר היה בניו זילנד, שם שהה במקום הראשון במשך חמישה שבועות.
הסינגל, שיצא בחברת התקליטים יוני רקורדס, הוקלט במונו, ואילו גרסת האלבום הוקלטה בסטריאו.
עם מנגינה קליטה וקצבית, המילים מרמזות על התמסרות לאישה של לילה.
אך בפועל, Cracklin' Rosie הוא סוג של יין.
דיימונד שמע סיפור אודות שבט של אינדיאנים קנדים, כאשר התראיין בטורונטו שבקנדה.
בשבט היו יותר גברים מאשר נשים, כך שהגברים הבודדים נהגו לשבת סביב המדורה, ולשתות יין יחדיו - מה שהעניק לו השראה לכתיבת השיר.
השם התפרש גם ככתיב שגוי של המילה "Rosé" (רוזה) שהוא יין המשמיע קולות פיצוח – בארצות הברית המונח מקביל ליין נתזים.
אזורתוארמכירותהממלכה המאוחדת (BPI)כסף200,000ארצות הברית (RIAA)פלטינה1,000,000
Cowboy Casanova (בעברית: קאובוי קזנובה) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן השלישי שלה, Play On.
השיר יצא לאור ב-14 בספטמבר 2009, על ידי חברת התקליטים אריסטה נאשוויל, כסינגל הראשון והפותח מתוך האלבום.
השיר נכתב על ידי קארי אנדרווד, מייק אליזונדו וברט ג'יימס והופק על ידי מארק ברייט.
לאחר שסיימה לקיים את סיבוב ההופעות העולמי "Carnival Ride Tour", שנועד לקדם את אלבום האולפן השני שלה Carnival Ride, החלה אנדרווד לכתוב את השירים עבור האלבום Play On.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-41 מיליון השמעות.
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום השני במצעד שירי הקאנטרי של קנדה.
השיר קיבל מועמדות בטקס פרסי האקדמיה למוזיקת קאנטרי ה-45 בקטגוריית "שיר השנה".
בסך הכול, זכה השיר בחמישה פרסים בטקסי מוזיקה שונים.
בנוסף לכך, דורג השיר במקום ה-45 ברשימה השנתית של מצעד שירי הקאנטרי של בילבורד, שפורסמה בסוף שנת 2009.
מקוםתאריםמכירותארצות הברית (RIAA)פלטינה 2×2,000,000קנדה (Music Canada)זהב40,000
Courage to Change (בעברית: אומץ להשתנות) הוא סינגל שהוקלט על ידי הזמרת-יוצרת האוסטרלית סיה.
השיר יצא לאור ב-24 בספטמבר 2020, כסינגל שלישי מתוך אלבום הפסקול Music – Songs from and Inspired by the Motion Picture, על ידי חברות התקליטים אטלנטיק רקורדס ומאנקי פאזל מיוזיק.
השיר נכתב על ידי סיה, פינק, גרג קורסטין והופק על ידי גרג קורסטין.
במהלך ריאיון חשפה סיה כי "באמצעות השיר עצמו, אני רוצה להעביר מסר על כך שחיי יהיו יותר משמעותיים, בזמן שהשירים שלי ישפיעו על אנשים באופן חיובי".
האודיו הרשמי של השיר הועלה לערוץ היוטיוב של סיה ב-24 בספטמבר 2020. עטיפת האודיו מציגה את עטיפת הסינגל עצמו ללא מילות השיר.
מדינהתאריך יציאהפורמטחברת תקליטיםמקורעולם24 בספטמבר 2020הזרמת מוזיקה • הורדה דיגיטליתאטלנטיק רקורדס • מאנקי פאזל מיוזיק
Covfefe הוא איות שגוי שנשיא ארצות הברית, דונלד טראמפ, השתמש בו בציוץ ויראלי בטוויטר, והפך למם אינטרנט בשנת 2017.
ב-31 במאי 2017, במהלך כהונתו הראשונה, פרסם טראמפ ציוץ בטוויטר ובו כתב: "Despite the constant negative press covfefe" (בתרגום חופשי: למרות ה-covfefe העיתונאי השלילי הקבוע).
כלי תקשורת טענו שטראמפ התכוון להקליד את המילה סיקור (coverage).
טראמפ מחק את הציוץ שש שעות לאחר פרסומו, אך טען בכל זאת שניסוחו היה מכוון.
דובר הבית הלבן שון ספייסר צוטט: "אני חושב שהנשיא וקבוצה קטנה של אנשים יודעים למה הנשיא התכוון".
טראמפ מעולם לא הודה כי הציוץ מכיל הקלדה שגויה.
במקום זאת הוא צייץ שוב לאחר מחיקת הציוץ המקורי: "מי יכול לגלות את המשמעות האמיתית של Covfefe?
פרשן בעיתון וושינגטון פוסט הציג את המילה כדוגמה לחוסר נכונותו של טראמפ להודות בטעויות התבטאות.
בינואר 2019 סיכם העיתונאי אדריאן להפראנס בכתב העת The Atlantic את הציוץ של טראמפ: "Covfefe הוא הציוץ שמשקף בצורה הטובה ביותר את המתנה העל-טבעית של טראמפ.
הוא יודע כיצד ללכוד אנשים, כיצד לשלוט ולהטות את תשומת לבם של ההמונים".
המונח נעשה נפוץ על מנת ללעוג לטראמפ, ועורר הן ניתוח ברמה בסיסית, והן ניתוח מדעי של שפה ומסרים של הממשל האמריקאי.
הציוץ זכה לתשומת לב רבה בחדשות וברשתות החברתיות, והפך במהרה לתופעה ויראלית.
הוא צויץ מחדש מעל 105,000 פעמים, וזכה ל-148,000 לייקים, ובעקבותיו נוצר מם אינטרנטי.
ההאשטאג Covfefe היה מהפופולריים ביותר בשנת 2017, לצד MeToo# ו-TakeAKnee#, והשתמשו בו 1.4 מיליון פעמים ב-24 השעות לאחר הציוץ.
במאי 2018 פרסם טראמפ סרטון וידאו בו התייחס לתופעת רשת בשם "Yanny or Laurel" שעלתה סביב אשליה שמיעתית בה התבקשו השומעים לציין האם שמעו את המילה Yanny או את המילה Laurel.
טראמפ אמר "אני שמעתי Covfefe".
המילון האורבני לסלנג הוסיף את המילה covfefe ביום שצויצה, והגדיר אותה: "זה פשוטו כמשמעו covfefe".
המשחק Words with Friends הוסיף את covfefe למילונו ב-1 ביוני 2017.
אתר Dictionary.com הודיע כי "covfefe" הגיעה לראש המילים שגולשים חיפשו בלי שנמצאה להן הגדרה באוקטובר 2017, והמשיכה להופיע בראש חיפושי המשתמשים אחר מילה ללא ערך.
המילה Covfefe מוזכרת כעת כאשר אישי ציבור כושלים בלשונם.
היא מוזכרת במיוחד כשטראמפ נתפס עם שגיאות בדבריו.
קוזי ביר היא קבוצת תקיפה רוסית המשויכת לשירות ביון החוץ של רוסיה (SVR).
הקבוצה פעילה לפחות משנת 2008 והיא מבצעת פעולות סייבר התקפיות בדרך כלל נגד רשתות ממשלתיות באירופה, נאטו, מכוני מחקר וצוותי חשיבה.
כמו כן היא פעילה במסגרת לוחמת הרשת האוקראינית–רוסית.
חברות אבטחת מידע קוראות לקבוצה במספר שמות.
התקפותיה של הקבוצה מתמקדות בחברות מסחריות וארגונים ממשלתיים ממגזרים שונים וממדינות מערביות כגון: גרמניה, אוזבקיסטן, דרום קוריאה וארצות הברית.
בעקבות ניסיונות אלה הורה משרד הפנים ההולנדי לספור באופן ידני את תוצאות הבחירות לפרלמנט שהתקיימו באותה שנה2020COVID-19 vaccine dataהסוכנות לביטחון לאומי זיהתה ניסיון לגניבת מידע על חיסונים נגד נגיף הקורונה ותרופות המפותחות בבריטניה, ארצות הברית וקנדה2021Sunbusrt supply chain attackחברת FireEye האמריקאית הודיעה כי אוסף כלי תקיפה ומחקר שפיתחה נגנבו ממנה.
מספר ימים לאחר הצהרה זו הודיעה חברת SolarWinds על התקפת סייבר שמתבצעת נגדה ונגד כ-18,000 לקוחות החברה, ביניהם מספר סוכנויות פדרליות בארצות הברית.
הקמפיין זכה לשם SUNBURST ועל פי וושינגטון פוסט, התקיפה בוצעה על ידי קבוצת קוזי ביר (Cozy Bear)
CoviVac הוא חיסון נגד COVID-19, המבוסס על נגיף לא פעיל, שפותח על ידי מרכז צ'ומאקוב ברוסיה.
בשנת 2020 מרכז צ'ומאקוב החל בפיתוח חיסון נגד COVID-19. זהו חיסון המבוסס על נגיף SARS-CoV-2 מושבת עם אלומיניום הידרוקסידי כאדג'וונט.
החל מדצמבר 2020, נערכו ניסויים פרה-קליניים והחלו ניסויים קליניים.
על פי נתונים ראשוניים שהמרכז פרסם, החיסון יעיל ב־75 אחוזים.
המרווח בין שתי מנות החיסון הוא שבועיים.
עם זאת, אי אפשר להשתמש בתרופה זו יחד עם חיסונים אחרים, מכיוון שאין נתונים על תאימותם.
ישנן מספר התוויות נגד לשימוש בחיסון.